Verkefnin mega vera af fjölbreyttum toga , t.d. ritgerðir , ljósmyndir , ljóð , veggspjöld , bæklingar , myndbönd og hljóðverk og geta verið á hvaða formi sem er . Samkeppnin er tækifæri fyrir nemendur og kennara til að koma á framfæri verkefnum sem þeir fyrrnefndu hafa þegar unnið í skólanum á skólaárinu og eiga skilið aukna athygli . Sömuleiðis er samkeppnin kjörin til að setja í gang verkefnavinnu þar sem sjónum er beint að umhverfismálum sérstaklega . Má í því sambandi benda á aukið vægi loftslagsmála í heiminum en óhætt er að segja að þau ná yfir afar fjölbreytt svið umhverfismála sem mörg hver tengjast með beinum hætti daglegu lífi barna og unglinga , s.s. samgöngum , lífsstíl og neyslu , orkunotkun , matarsóun , fatnaði , úrgangsmálum og svo mætti lengi telja . Ítrekað skal þó að hvers kyns verkefnum um umhverfismál er tekið fagnandi . Tengiliður Hægt er að óska eftir nánari upplýsingum um keppnina með tölvupósti til Bergþóru Njálu Guðmundsdóttur á netfangið [ email protected ] Varðliðar umhverfisins 2019 Verkefni nemenda í 5. – 7. bekk í Ártúnsskóla í Reykjavík fjallaði um Heimsmarkmið Sameinuðu þjóðanna . Sett var upp dagskrá þar sem Heimsmarkmiðin voru kynnt með glærusýningum , leikþáttum , myndböndum og veggspjöldum þar sem aðrir nemendur voru hvattir til aðgerða . Var hluti verkefnanna einnig kynntur á Menningarvöku skólans fyrir vinum og fjölskyldum nemendanna auk þess sem umhverfisnefnd skólans kom af stað matjurtaræktunarátaki í gluggakistum víða um skólabygginguna . Þá unnu nemendur í samstarfi við RÚV og Skógræktina myndefni um skógrækt og voru útdrættir úr efninu sýndir í Krakkafréttum RÚV í mars . Nemendur í 9. og 10. bekk Valhúsaskóla á Seltjarnarnesi tóku einnig fyrir Heimsmarkmið Sameinuðu þjóðanna en út frá lögmálum nýsköpunar . Krakkarnir fóru í hugmyndavinnu þar sem þeir fundu nýjar lausnir á ólíkum umhverfisvandamálum og bjuggu þannig til vöru , þjónustu eða verkferli sem stuðlar að sjálfbærri þróun . Meðal nýjunga nemendanna voru fernur fyrir gosdrykki í stað plastflaskna , sólhattur sem um leið umbreytir sólarorku í raforku , leikfangaáskrift og þjónustan „ Hundhverfisvænt “ , sem gengur út á að hreinsa upp úrgang eftir hunda og nota til þess færri plastpoka en ella . Varðliðar umhverfisins 2018 Nemendur í 9. bekk Grundaskóla á Akranesi hlutu útnefninguna Varðliðar umhverfisins 2018 fyrir verkefnið „ Hafðu áhrif “ sem ætlað var að vekja aðra til umhugsunar um umhverfismál . Tíundubekkingurinn Selma Rebekka Kattoll auk þeirra Eirar Ólafsdóttur , Eyrúnar Úu Þorbjörnsdóttur , Nínu Solveigu Andersen og Pauline Krogbäumker voru útnefndar Varðliðar umhverfisins 2018 en þær settu upp pokastöð í Melabúðinni í Vesturbænum . Nemendur útbjuggu spjöld með hvatningu um að nota fjölnota poka sem hengd voru á innkaupakörfur verslunarinnar auk þess sem þeir unnu spurningalista í því skyni að spyrja viðskiptavini Krónunnar um plastpokanotkun þeirra og þannig fá betri upplýsingar um umfang vandans . Varðliðar umhverfisins 2016 Nemendur í Grunnskóla Borgarfjarðar eystri hlutu útnefninguna Varðliðar umhverfisins 2016 fyrir ljósmyndaverkefni sem allir nemendur skólans , í 3. – 10. bekk unnu sameiginlega í tveggja daga gönguferð um Loðmundarfjörð . sem þeir sömdu í náttúrufræði og gerðu myndband við . Í kjölfarið þurftu nemendur að taka sig á í tíu atriðum er varða umhverfið í sinni hversdagslegu hegðun á heimili sínu , allt frá því að nota færri handklæði í hverri viku og til þess að gera ítarlega áætlun í samráði við foreldra sína um það hvernig heimilið allt geti bætt sig í sjálfbærum lífsstíl . Loks afhentu nemendur bæjarstjóra Mosfellsbæjar áskorun með sjö tillögum um úrbætur í umhverfismálum bæjarins sem síðan var tekin fyrir hjá umhverfisnefnd bæjarins . Þaðan skiluðu hugmyndir þeirra sér í vinnu bæjarins við Staðardagskrá 21 , sem lýtur að stefnumótun sveitarfélaga í sjálfbærnimálum . Varðliðar umhverfisins 2014 Nemendur í Hvolsskóla fengu útnefninguna Varðliðar umhverfisins árið 2014 fyrir mælingar sem sjöundu bekkingar hafa gert á jökulsporði Sólheimajökuls frá árinu 2010 með hjálp GPS punkta . Nemendur söfnuðu saman smáraftækjum á borð við farsíma og tónhlöður í sérstök safnílát sem þeir hafa komu fyrir á áberandi stöðum í sveitarfélaginu . Nemendur í 7. og 8. bekk Stórutjarnaskóla í Ljósavatnsskarði hlutu útnefninguna fyrir vinnu sína að umhverfisþingi skólans , sem nemendur og starfsfólk skólans hafa staðið fyrir þrjú ár í röð . Í tilefni dagsins var nærsamfélagið virkjað til að búa til stórt tré í skólanum sem minnti á mikilvægi trjánna , m.a. í loftslagsmálum . Markmið nemendanna með verkefninu var að leggja sitt af mörkum til að auka og stuðla að skilningi á breyttu fyrirkomulagi sorphirðu í sveitarfélaginu sem ætlað er að auka endurvinnslu úrgangs . Reiknaður var út umhverfiskostnaður af framkvæmdum í Landeyjahöfn , m.a. fundin út koltvísýringsmengun af flutningum grjóts í brimvarnargarð . Einnig létu nemendurnir sig búsvæði fuglanna varða , s.s. með ályktun um verndun þess . Varðliðar umhverfisins 2008 Árið 2008 voru nemendur úr Lýsuhólsskóla og Fossvogsskóla útnefndir varðliðar umhverfisins við athöfn í Perlunni á Degi umhverfisins . Reiknaður var út kostnaður við að mála yfir veggjakrot í hverfinu og það tjón sem hverfið verður fyrir sökum þessa . Þeir margfölduðu svo meðaltal þess sem barst þeim með fjölda heimila á Íslandi . Sáttmálinn var settur á tvö spjöld og íbúar rituðu nöfn sín á spjöldin sem síðan voru hengd upp á hreppsskrifstofunni og í skólanum . Nemendur Lýsuhólsskóla fengur viðurkenninguna fyrir vinnu að gerð göngustígs í Kambsskarði og fyrir gerð Stubbalækjarvirkjunar . Markmið þess verkefnis var nýting endurnýjanlegrar orku í umhverfi skólans og lífræn ræktun í gróðurhúsi og matjurtagarði .